Description: Quelques exemples
Keywords: tutoriel

επόμενο: Στυλ προγραμματισμού εμφάνιση: Προγραμματισμός προηγούμενο: Η γλώσσα Πίνακας περιεχομένων Ευρετήριο

## Μερικά παραδείγματα

Για να γράψουμε ένα πρόγραμμα, ανοίγουμε τον κειμενογράφο προγράμματος με την επιλογή `Prg->Nέο πρόγραμμα` του μενού `Prg`. Οι εντολές που βρίσκονατι στα υπομενού του μενού `Prg` μας επιτρέπουν να εισάγουμε με ευκολία τις δομές του προγραμματισμού. Μπορούμε μετά να αποθηκεύσουμε το κείμενο του προγράμματος για να το χρησιμοποιήσουμε στην συνέχεια σε μία άλλη συνεδρία.

Ακολουθεί ένα πρόγραμμα (που το ονομάζουμε `iquorem2` για να μην το μπερδέψουμε με την αντίστοιχη συνάρτηση `iquorem` στο `Xcas`) που δίνει το πηλίκο και το υπόλοιπο της ευκλείδειας διαίρεσης δύο ακεραίων χρησιμοποιώντας τις συναρτήσεις `iquo`, που επιστρέφει το πηλίκο, και `irem`, που επιστρέφει το υπόλοιπο.

iquorem2
`iquorem2(a,b):={`
`local q,r;`
`if (b!=0) {`
`q:=iquo(a,b);`
`r:=irem(a,b);}`
`else {`
`q:=0;`
`r:=a;`
`}`
`return [q,r];`
`}`

Αφού πληκτρολογήσουμε την συνάρτηση `iquorem2` στον κειμενογράφο προγράμματος, την μεταγλωττίζουμε πατώντας το κουμπί `OK(F9)`. Αφου βεβαιωθούμε πως δεν υπάρχουν συντακτικά λάθη στον μεταγλωττισμό, αποθηκεύουμε την συνάρτηση με το όνομα `iquorem2.cxx`. Μπορούμε τώρα να χρησιμοποιήσουμε την συνάρτηση αυτή στην συνεδρία μας πληκτρολογώντας σε μία γραμμή εντολών π.χ. `iquorem2(25,15)`. Θα μπορούσαμε επίσης να χρησιμοποιήσουμε την συνάρτηση αυτή και σε μία άλλη συνεδρία στο `Xcas` είτε αφού πρώτα την ενεργοποιήσουμε με την εντολή `read("iquorem2.cxx")` είτε ανοίγοντας τον κειμενογράφο προγράμματος, φορτώνοντας την συνάρτηση με την επιλογή `Προγ->Φόρτωση->iquorem2.cxx->ΟΚ` και μεταγλωττίζοντάς την πατώντας το κουμπί `OK(F9)`.

Ακολουθούν δύο προγράμματα υπολογισμού του μέγιστου κοινού διαιρέτη δύο ακεραίων: το πρώτο είναι επαναληπτικό, ενώ το δεύτερο είναι αναδρομικό.

igcd_επαναληπτικό
`igcd_I(a,b):={`
`local r;`
`while (b!=0) {`
`r:=irem(a,b);`
`a:=b;`
`b:=r;`
`}`
`return a;`
`}`

igcd_αναδρομικό
`igcd_R(a,b):={`
`if (b=0) return a;`
`return igcd_R(b,irem(a,b));`
`}`

Πολλές φορές συμβαίνει ένα πρόγραμμα να μην λειτουργεί με την πρώτη προσπάθεια. Σε αυτές τις περιπτώσεις, με την εντολή `debug`, είναι δυνατόν να εκτελέσουμε μία-μία τις εντολές του προγράμματος για να βρούμε το λάθος (αποσφαλμάτωση).
Παραδείγματος χάρη, στο πρόγραμμα `iquorem2`, για να ξεκινήσουμε την αποσφαλμάτωση πληκτρολογούμε `debug(iquorem2(25,15))`. Πατώντας `Enter` ανοίγει το παράθυρο αποσφαλμάτωσης όπου εμφανίζονται αυτόματα οι μεταβλητές `a,b` μαζί με τις αρχικές τους τιμές. Κατόπιν, πατάμε το κουπί `sst F5` και οι εντολές εκτελούνται μία-μία δίνοντάς μας την δυνατότητα να παρακολουθούμε πως μεταβάλλονται οι τιμές των `a,b`. Αν θέλουμε να παρακολουθήσουμε τις μεταβολές και των τοπικών μεταβλητων `q,r` χρησιμοποιούμε το κουμπί `watch` για να τις δηλώσουμε όλες μαζί: `a,b,q,r`.

επόμενο: Στυλ προγραμματισμού εμφάνιση: Προγραμματισμός προηγούμενο: Η γλώσσα Πίνακας περιεχομένων Ευρετήριο
Μετάφραση στα Ελληνικά : Γιώργος Νασόπουλος. Διασκευή : Αλκιβιάδης Γ. Ακρίτας